આ એનાલિટિક્સ પ્લેટફોર્મ માત્ર પ્રાથમિક તબક્કો હતો જેના દ્વારા આ ક્ષેત્રમાં આવતા એથ્લિટનું પરિક્ષણ થઈ શકે અને તેની ક્ષમતાને જાણી શકાય. એનાલિટિક્સનો વિચાર અમલમાં મૂકવા અંગે શરથ જણાવે છે, “ભારતમાં મોટાભાગના કોચ ખેલાડીની ક્ષમતાને મેન્યુઅલી જ માપે છે. એથ્લિટ દ્વારા કેટલા લેપ પૂરા કરાયા અને કેવો દેખાવ કરાયો તે દિવસના અંતે કોચ દ્વારા નોંધાય છે. તેના કારણે જ ખેલાડીની ક્ષમતાને વધારવાનો કોઈ નવો રસ્તો જ નહોતો.”